पाएं अपने शहर की ताज़ा ख़बरें और फ्री ई-पेपरडाउनलोड करें
फ्रिज के पानी के मुकाबले मटके का पानी ज्यादा ठंडा होता हैं। गर्मी का मौसम शुरू होने के साथ ही देसी फ्रिज यानी मटकों की खरीदारी शुरू हो जाती हैं। इससे कुम्हारों व इसे बेचने वालों के परिवार का गुजर- बसर होता हैं, लेकिन इस बार भीषण गर्मी आने के बावजूद मिट्टी के मटके बनाने वाले कुम्हार व विक्रेता परेशान हैं।प्रत्येक वर्ष अप्रैल- मई माह में मिट्टी के मटकों की अच्छी खासी बिक्री शुरू हो जाती थी लेकिन इस साल कोरोना महामारी के कारण बिक्री काफी प्रभावित हुई हैं। ऐसे में साल भर से मटके की बिक्री का इंतजार कर रहे कुम्हारों के धंधे पर कोरोना महामारी का ग्रहण लग गया हैं।
जिससे कुम्हारों की रोजी रोटी पर संकट के बादल मंडराने लगे हैं। मटका बनाने वाले कुम्हारों के अनुसार मिट्टी के बर्तन तैयार है, बस अब कोरोना महामारी के कारण बन्द बाजार खुलने का इंतजार हैं। गर्मी के मौसम में क्षेत्र के कुम्हार परिवार मिट्टी के मटके, सुराही, तवा आदि बनाने का काम करते हैं। गर्मी का सीजन शुरू होने के पहले ही मटका, सुराही आदि बनाकर तैयार कर लेते हैं। कुम्हार परिवारों के सामने रोजी-रोटी का संकट उत्पन्न हो गया है। कोरोना महामारी में बंद बाजारों के चलते कुम्हारों के मिट्टी के बर्तन बिक्री का धंधा पूरी तरह से चौपट हो गया हैं।
चिलचिलाती धूप और गर्मी के मौसम में मिट्टी से बने मटके और सुराही का पानी पीना सबसे अच्छा माना जाता हैं। खासकर इस वक्त जब कोरोना वायरस से बचाव के लिए लोग फ्रिज का पानी पीने से परहेज़ कर रहे है। ऐसे में मटकों की डिमांड बढ़ जानी चाहिए। लेकिन इस बार कोरोना महामारी के कारण बाजार सुने पड़े हैं। वही लोगों की आवाजाही भी कम नजर आती हैं। ऐसे में मटकों की बिक्री का इंतजार कर रहे कुम्हारों के धंधे पर कोरोना महामारी का ग्रहण लग गया हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn